‘’ હા શીતલ, ગુડ્ડીના પપ્પા મારું બહું જ ધ્યાન રાખે છે. મને લાઈફ સામે કોઈ જ ફરિયાદ નથી. પણ એક વાત તો છે જ કે તે જે સહન કર્યું એવું મારાથી તો બિલકુલ ન થાય. કોઈ આપણી ઉપર હાથ ઉપાડે એ વાત જ મને માન્ય નહીં. બહું જ સારું કર્યું કે તું એ માણસથી છૂટી થઈ ગઈ.’’ જતાં જતાં બંને ફરી ભેટ્યા. શીતલ જતી રહી.મીનળે ઘડિયાળમાં જોયું. સાંજના છ વાગ્યા હતા. નરેન્દ્રનો ઓફિસથી આવવાનો ટાઈમ થયો. ફટાફટ ચા મુકી. હમણા સ્કૂલ બસ આવશે ગુડ્ડીને પણ લેવા જવાની છે. મીનળ બેડરૂમમાં આવી, સાડી અને ફૂલ સાઈઝનું બ્લાઉઝ કાઢીને અરીસા સામે ઉભી રહી.